open-index/open-wikipedia-markdown huggingface dataset:
לוח גורדה

ממוזער|350px|מפה של לוח גורדה ולוח חואן דה פוקה השכן נוחתים מתוך ללוח הצפון-אמריקאי
**לוח גורדה** הוא לוח טקטוני ימי באגן המזרחי של האוקיינוס השקט מול צפון קליפורניה בחוף המערבי של אמריקה הצפונית, אחד מהשרידים הצפוניים שנותרו מלוח פרלון. לעיתים מתייחסים אליו (למשל בפרסומים של תוכנית הסיכונים לרעידות אדמה של הסקר הגאולוגי של ארצות הברית) בפשטות כאל החלק הדרומי ביותר של לוח חואן דה פוקה השכן, עוד שריד מלוח פרלון.

שלא כמרבית הלוחות הטקטוניים, עובר לוח גורדה עיוותים משמעותיים בתוך גבולותיו. העתקים רבים מופו הן במשקעים והן בבסיס אגן גורדה, שהוא בלב הלוח דרומית ל-41.6° צפון. לחצים מהלוחות השכנים, הלוח הצפון-אמריקאי והלוח הפסיפי גורמים לרעידות אדמה תכופות בלב הלוח, לרבות רעידת האדמה בקייפ מנדסינו (2024) במגניטודה 7.0 .

הצד המזרחי של הלוח הוא גבול סגירה המופחת מתחת ללוח הצפון-אמריקאי בצפון קליפורניה. הצד הדרומי הוא גבול חילוף עם הלוח הפסיפי לאורך העתק מנדוסינו (Mendocino Fault). הצד המערבי של הלוח הוא גבול פתיחה עם הלוח הפסיפי תוך יצירת רכס גורדה. הצד הצפוני הוא גבול חילוף עם לוח חואן דה פוקה, אזור השבירה בלנקו (Blanco Fracture Zone).

ההפחתה של לוח גורדה מתחת ללוח הצפון-אמריקאי גורמת לפעילות הגעשית בצפון קליפורניה, ספציפית הרי הגעש, שסטה ולאסן. האחרון התפרץ לאחרונה בין 1914 ל-1917.

## ראו גם

* רכס גורדה

## קישורים חיצוניים


*USGS Understanding plate motions
*Mendocino Triple Junction Offshore Northern California
*Cascadia tectonic history with map


## הערות שוליים

גורדה
שמואל גדליה ניימן

**הרב שמואל גדליה ניימן** (ו' בטבת ה'תרמ"ח, 21 בדצמבר 1887 - כ"א בתשרי ה'תשי"ט, 5 באוקטובר 1958) היה רב ירושלמי ממוצא פולני, ראש ישיבה בישיבת עץ חיים במשך 40 שנה. מחבר סדרת ספרי **"גידולי שמואל"** על התלמוד הבבלי.

## ביוגרפיה
נולד בלומז'ה לרב יוסף ולליבה בריינה ניימן. סבתו, אם אביו, הייתה גולדה לאה ניימן לבית לאווסקי, אחותו של הרב ברוך לאווסקי. בשנת 1891, בגיל שלוש, עלה עם הוריו לארץ ישראל. מיד עם הגיעם לארץ ישראל נסעו לירושלים, ואביו שכונה "ר' יוסף לומז'ער" על שם עיר מוצאו, התמנה כמלמד בתלמוד תורה עץ חיים.

בצעירותו הוכר כילד כשרוני וזכה לקרבתו של הרב מבריסק, הרב משה יהושע יהודה לייב דיסקין. בבחרותו למד אצל הרב יונה ראם בישיבת "אור חדש" שבחצר שטרויס, מאוחר יותר זכה למלגת לימודים מיוחדת שניתנה לעילויים בירושלים, כדי לאפשר להם לימודים בכפר מוצא, בתוספת שכר מלבד מלגת הקיום. בשנת ה'תרס"ה (1905) נישא לחיה פעשא בת שמעון גְלַצֶר. בתקופה הראשונה לאחר נישואיו פירנס אותו חמיו והוא התמקד בלימוד תורה. הוא זכה פעמיים ברציפות ב"פרס פרסיץ", בשנתו הראשונה של הפרס (תרע"ב) זכה במקום השלישי למלגה של 50 רובל, ובשנה השנייה במקום הראשון עם מלגה של 300 רובל על "ידיעה יסודית בשני הסדרים נשים ונזיקין עם כל המפרשים".

בסביבות שנת ה'תרע"ח התמנה לעמוד בראשות ישיבת עץ חיים לצד ידידו הקרוב הרב מרדכי דוד לוין, שניהם ניהלו את הלימודים בישיבה במשך שנים, ומאוחר יותר הצטרף אליהם הרב איסר זלמן מלצר. בחודש טבת תרפ"ח היה בין החותמים על מכתב האיסור של רבני ירושלים החרדים, בראשות הרב יוסף חיים זוננפלד על השתתפות בוועד הלאומי.

בכ"ט באייר תרפ"ט נפטר בנו חיים מאיר בגיל 12. הוא התגורר בשכונת מאה שערים, ולימד בישיבת עץ חיים שהייתה אז בעיר העתיקה, שיעוריו היו עיקר מפעלו התורני ומהם הדפיס מאוחר יותר את סדרת ספריו "גידולי שמואל". בשל חשיבותם בעיניו, הגיע לישיבה להעביר את שיעוריו גם בימי המאורעות, למרות הסכנה שהייתה כרוכה במעבר בין העיר החדשה לעיר העתיקה של ירושלים באותו זמן.

בי"א בניסן תרצ"ב נפטרה אשתו, ונקברה בבית הקברות בהר הזיתים ליד קברו של בנם. הרב שמואל גדליה ניימן נפטר כ"א בתשרי ה'תשי"ט, 5 באוקטובר 1958 לאחר מחלה ממושכת, ונקבר בהר המנוחות.

שנה לאחר פטירתו יצא לזכרו ספר זיכרון בשם "גן שמואל".

ספריו "גידולי שמואל" על מסכתות בבא קמא, בבא מציעא, ובבא בתרא התפרסמו כבר בחייו בעולם הישיבות בישראל ובארצות הברית, וזכו לכמה מהדורות. בשנים ה'תשנ"ט-ה'תשס"ה הודפסה מהדורה חדשה של כל כתביו, הכוללת גם את חידושיו למסכתות מסדר נשים ולמסכת ביצה.

על שמו רחוב בירושלים, בשכונת נווה יעקב בירושלים.

## מתלמידיו
על תלמידיו נמנו רבנים ירושלמים רבים, מהם:
* הרב אליהו זלוטניק - רב וראש ישיבה ירושלמי
* הרב דב בער אליעזרוב - רבה של שכונת קטמון ומחבר "דובר מציון". ובנו, הרב שמואל ברוך אליעזרוב - מחבר "דבר שמואל"
* הרב עמרם יצחק זקס ראש ישיבת סלבודקה בבני ברק
*הרב חיים אורי פריינד ראש ישיבת תולדות אהרון
*הרב בן-ציון פריימן רב ירושלמי
*הרב יהודה טרגר ראש ישיבת "עץ חיים" בווילרייק
* הרב שמואל אהרן יודלביץ - רב ירושלמי

## קישורים חיצוניים
* 

## הערות שוליים

קטגוריה:רבני ישיבת עץ חיים
קטגוריה:פרשני התלמוד
קטגוריה:ישראלים ילידי פולין
קטגוריה:אנשי העלייה הראשונה
קטגוריה:יהודים הקבורים בהר המנוחות
קטגוריה:ישראלים שנולדו ב-1887
קטגוריה:ישראלים שנפטרו ב-1958
לאופולד, נסיך הוהנצולרן

ממוזער|קריקטורה המתארת את לאופולד מנסה להתיישב על כס המלוכה הספרדי אולם נפוליאון השלישי מונע ממנו
**לאופולד שטפן קרל אנטון גוסטב אדוארד טסילו פון הוהנצולרן** (בגרמנית: **Leopold Stefan Karl Anton Gustav Eduard Tassilo von Hohenzollern** 22 בספטמבר 1835 – 8 ביוני 1905) היה נסיך גרמני מבית הוהנצולרן-זיגמרינגן. היה מועמד לרשת את כתר ספרד וכך היה נגד רצונו העילה למלחמת צרפת–פרוסיה כונה לפיכך "החייל של הפוליטיקאים הגדולים".

## ביוגרפיה
לאופולד היה בנו הבכור של קרל אנטון, נסיך הוהנצולרן ואשתו יוזפינה, נסיכת באדן. אביו היה נצר לבית הוהנצולרן-זיגמרינגן, שהיה ענף קתולי של בית הוהנצולרן. היה לו אח קטן בשם קרל, שמאוחר יותר הוכתר כמלך רומניה. לאופולד נולד בפרוסיה, בשנת 1853. הוא התגייס לצבא, והשתתף במלחמת שבעת השבועות נגד אוסטריה. בשנת 1861 נישא בליסבון בירת פורטוגל, לנסיכה אנטוניה מריה בתו של מלך פורטוגל.

בשנת 1868 התחוללה בספרד מהפכה, והמלכה איזבלה יצאה לגלות. כראש ממשלה זמני מונה מרשל חואן פרים. פרים חיפש מלך חדש עבור ספרד, הוא הציע את הכתר לפרננדו השני, מלך פורטוגל, אולם פרננדו דחה את ההצעה בנימוס והציע אותו ללאופולד שכאמור היה חתנו. אם כי יש הטוענים שראש ממשלת פרוסיה אוטו פון ביסמרק לחץ על פרים להציע זאת. לאופולד ואביו נטו לדחות את ההצעה, המצב הכלכלי והחברתי בספרד לא היה יציב, והיא לא נחשבה למציאה גדולה. אולם גורמים פוליטיים בפרוסיה, ובמיוחד ביסמרק, לחצו עליהם לקבל אותה. בתגובה פרצה סערה בצרפת, שחששה שאם גם פרוסיה וגם ספרד תשלטנה בידי מנהיגים גרמנים אזי במקרה של מלחמה תהיה צרפת מכותרת מכל הכיוונים. פרים שלא התכוון לחולל משבר כזה, לחץ על לאופולד לחזור בו, וכך גם קיסר צרפת נפוליאון השלישי. אי לכך הודיע לאופולד שהוא דוחה את ההצעה. ביסמרק זעם, ואף שקל להתפטר. אולם קיסר צרפת החליט שלא די בכך, ושגריר צרפת בפרוסיה נפגש עם המלך וילהלם הראשון באמס, ודרש ממנו הבטחה שלאופולד לא יתמודד עוד לעולם על הכתר הספרדי. וילהלם השיב תשובה זהירה ומנומקת, והשגריר הצרפתי שלח אותה לפריז במברק. ביסמרק עיכב את המברק וביצע בו שינויים, כך שהפך למעליב מאוד. המאורע כולו כונה "מברק אמס", ובתגובה גייסו פרוסיה וצרפת את צבאותיהן ונפתחה מלחמת צרפת–פרוסיה, שבסופה ניצחה פרוסיה והפכה לקיסרות אדירה. לאופולד עצמו השתתף בטקס שנערך בארמון ורסאי, שהפך את מלך פרוסיה לקיסר גרמניה. הוא נפטר בברלין בשנת 1905.

## משפחתו
מנישואיו לאנטוניה מריה נולדו לו שלושה ילדים:
* וילהלם (1864–1927)
* פרדיננד ויקטור (1865–1927) הפך למלך רומניה.
* קרל אנטון (1868–1919)

## אילן יוחסין

## קישורים חיצוניים

* 

## הערות שוליים

קטגוריה:בית הוהנצולרן
קטגוריה:גנרלים בצבא הפרוסי
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:חברי הבית העליון של הלנדטאג של פרוסיה
קטגוריה:גרמנים שנולדו ב-1835
קטגוריה:גרמנים שנפטרו ב-1905
ניק רובינסון

**ניקולס ג'ון "ניק" רובינסון** (באנגלית: **Nicholas John "Nick" Robinson**; נולד ב-22 במרץ 1995) הוא שחקן קולנוע, טלוויזיה ותיאטרון אמריקאי. הוא התפרסם בזכות תפקידיו בסרטים "עולם היורה", "הגל החמישי", "באהבה, סיימון" ובסדרות הטלוויזיה "מליסה וג'ואי" ו"עוזרת בית".

## ביוגרפיה
רובינסון נולד בסיאטל, וושינגטון. יש לו ארבעה אחים ואחיות צעירים ממנו, ושני אחים למחצה הגדולים ממנו, מנישואיו הקודמים של אביו. בתיכון למד בלוס אנג'לס, קליפורניה אותם סיים בשנת 2013. הוא התקבל לפקולטה ללימודים פרטניים באוניברסיטת ניו יורק, אולם דחה את השנה הראשונה על מנת להצטלם עונה נוספת של הסדרה מליסה וג'ואי.

## קריירה
רובינסון החל לשחק כבר בגיל 11 בתיאטרון בין היתר בהפקה מחודשת למחזה "מזמור חג המולד" מאת צ'ארלס דיקנס, ובמחזה "אלף ליצנים" מאת הרב גרדנר. 

הוא התגלה לראשונה בשנת 2010 בסדרת הטלוויזיה "מליסה וג'ואי" ברשת ABC Family, בתפקיד ריידר סנקלון. רובינסון המשיך לגלם במשך כל ארבע עונות הסדרה עד שזו הסתיימה בשנת 2015. 

בשנת 2012 שיחק בתפקיד הראשי בסרט הטלוויזיה של ערוץ דיסני "חברים-אויבים", לצידן של בלה ת'ורן וזנדאיה, ובדרמת הנעורים העצמאית מלכי הקיץ משנת 2013.

בשנת 2015 שיחק רובינסון בסרט הקולנוע שובר קופות של  אותה שנה, "עולם היורה", בתפקיד ז'אק מיטשל המבקר עם אחיו הקטן גריי (טיי סימפקינס) את דודתם קלייר (ברייס דאלאס הווארד) בפארק "עולם היורה".

בשנת 2016 שיחק לצדה של קלואי גרייס מורץ בסרט הגל החמישי בתור "בן פאריש" מושא אהבתה של קאסי סאליבן, הדמות הראשית. באותה שנה כיכב גם בסרט הדרמה העצמאי של רוב ריינר, "להיות צ'ארלי", על נער בעייתי בן 18 שבורח ממכון גמילה מסמים לנוער, ולאחר מכן, בעל כורחו נשלח למכון גמילה למבוגרים, שם הוא פוגש בנערה יפהפייה אך מתוסבכת. 

בשנת 2017 שיחק לצדה של אמנדלה סטנברג בתפקיד ראשי בדרמה הרומנטית, "הכול, הכול", המבוסס על רומן באותו השם שיצא בשנת 2015 מאת הסופרת הג'מייקנית-אמריקאית ניקולה יוּן. רובינסון שיחק  בסרט הדרמה הקומי של ויליאם ה. מייסי "קריסטל", אודות נער בן 18, שמתאהב באישה בשנות ה-30 לחייה, ומתחיל ללכת למפגשים של אלכוהוליסטים אנונימיים במטרה לצור עימה קשר, למרות שלא שתה אלכוהול מימיו. 

בשנת 2018 שיחק בתפקיד הראשי בסרט "באהבה, סיימון" בתפקיד סיימון, נער גאה אשר סודו נחשף, ועל תפקידו זכה במספר פרסים ומועמדויות בין היתר בפרסי בחירת הנוער ופרס סטלייט. לאחר שקרא את התסריט חשף רובינסון כי הוא שבר את החוק שלו עצמו כי לא ישחק יותר תיכוניסטים, כיוון שהוא ראה את החשיבות התרבותית של הסרט. רובינסון היה מבין שחקנים רבים שהתמודדו לתפקיד האן סולו בסרט "סולו: סיפור מלחמת הכוכבים", אך התפקיד לבסוף ניתן לאלדן ארנרייך. 

בשנת 2019 שיחק בסרט הדרמה "בן הארץ". באותה שנה שיחק לצד אד האריס בברודוויי במחזה "אל תיגע בזמיר", שכתב אהרן סורקין, ומבוסס על רומן באותו שם משנת 1960 מאת הרפר לי.

בשנת 2021 שיחק במיני-סדרה "עוזרת בית". באותה שנה שיחק  בסרט הקולנוע דרך המשי לצד ויל רופ.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים ילדים אמריקאים
קטגוריה:בוגרי בית הספר גאלאטין באוניברסיטת ניו יורק
קטגוריה:זוכי פרס בחירת הנוער
קטגוריה:פורבס 30Under30
קטגוריה:אמריקאים שנולדו ב-1995
שלום ברנדר

הרב **שלום הכהן ברנדר** (ה'תרע"ב, 1912 - י"ז בכסלו ה'תש"ס, 26 בנובמבר 1999) היה רב וראש ישיבה חסידי.

## ביוגרפיה
נולד בירוסלב לרב דוד ברנדר, למדן חסידי. למד בתלמוד תורה מקומי, ואחר כך בעיר דוברומיל אצל סבו הרב יעקב יהושע ברנדר. בשנת ה'תרפ"ז (1927) נסע ללמוד ב"קלויז" בעיר טארנא, שם למד אצל הרב יחיאל מיכל הולנדר מחבר שו"ת "אמרי כהן". בתקופת לימודיו שם התכתב עם רבנים ידועים כמו הרב הולנדר, הרב נחום ווידנפלד מדומברובה והרב יוסף רוזין. בתקופה זו גם התקרב לחסידות בעלז והחל לנסוע בקביעות לאדמו"ר רבי אהרן מבעלז.

לאחר שנים ספורות בטארנא, חזר לירוסלב והעביר בה שיעורים בתלמוד לבחורים צעירים ממנו, עד פרוץ מלחמת העולם השנייה. בקיץ 1940 גורש יחד עם מאות אלפי יהודים אחרים באזורי הספר, לסיביר. הוא נקלע למחוז בודייבה באירקוטסק ועבד בגולאג עד תום המלחמה.

ב-1946 הגיע לפולין, שם נישא לבתו של הרב פינחס אנגלנדר והם התגוררו זמנית בקרקוב, שם התיידד עם הרב משה יצחק גווירצמן מייסד חסידות פשעווארסק. ב-1948 קיבל אשרת יציאה מהמדינה ונסע עם אשתו לצרפת, וכמה חודשים מאוחר יותר לאנטוורפן שבבלגיה שבה התרכזה קבוצה של חסידי בעלז. הוא מצא את כתב היד של פירושו של מהר"י קורקוס לספר זרעים ממשנה תורה לרמב"ם, שהיה בעותק יחיד בספריית ישיבת חכמי לובלין שהתפזרה בימי השואה; הוא מסר את הפירוש לשבתי פרנקל שהדפיס אותו במהדורת הרמב"ם של הוצאת שבתי פרנקל.

ב-1950 נענה לקריאת האדמו"ר הרב אהרן רוקח מבעלז ועלה לישראל לכהן כראש ישיבת בעלז, שהוקמה באותה שנה בירושלים. בתפקידו זה תרם להשתקמות חסידות בעלז בישראל לאחר מלחמת העולם השנייה, הוא גם נודע במסורות הרבות שהעביר מאדמו"רי החסידות בדורות קודמים.

ב-1971 עבר לגור בבני ברק והקים בה כולל אברכים בשם "קדושת אהרן" שבו הושם דגש על לימוד סדר קדשים.

היה מעביר שיעורים כמעט מדי יום, וכך גם בלילה האחרון לחייו. ספרו הוא "חוקת היום" על מסכת יומא, ועל משנה תורה לרמב"ם בענייני יום הכיפורים, בשלושה כרכים.

## משפחתו
*בנו רבי דוד ברנדר, חתנו של הרב אברהם אביגדור לנדא מחסידות סטריקוב, שמכהן תחתיו כאדמו"ר מסטריקוב בבני ברק.
*גיסו הוא איש העסקים והפילנתרופ החרדי אליהו אנגלנדר מלונדון.
*נכדו הרב אלעזר יונה ברנדר ראש כולל מכנובקא בעלזא.

## קישורים חיצוניים
;ספריו
* 
* 
* 
* 

## הערות שוליים

קטגוריה:רבני בעלז
קטגוריה:ירוסלב: רבנים
קטגוריה:ראשי ישיבה חסידים בישראל
קטגוריה:פרשני התלמוד
קטגוריה:פרשני הרמב"ם
אבובונאים

ממוזער|230px|Aulostomus maculatus
**אַבּוּבוֹנָאִים** (שם מדעי: Syngnathiformes) הם סדרת דגים קרקעיים החיים בעיקר בימים טרופיים ובשוניות אלמוגים או בסביבות אצות, בהן הם מסתווים בצורה טובה. בניגוד לרוב הדגים, הם לא מותאמים לשחייה מהירה.

## מאפיינים
לדגים אלה גוף מוארך וצר וסנפירים קטנים, שבניגוד לשאר הדגים מופנים כלפי מעלה. חלק מהסוגים שוחים בצורה בה ראשם מופנה כלפי מטה. הם בעלי זרבובית ארוכה ששואבת מזון במהירות, עיניים מסתובבות ומעטה קוצני להגנה. בנוסף על כך הם מוסווים להפליא ומינים כמו דרקון האצה מגדלים שלוחות דמויי אצות על גופם לתוספת.

במינים רבים הזכר מגדל את הצאצאים בכיס שעל בטנו ומשריץ אותם כשהם גדולים מספיק.

בישראל, ובפרט במפרץ אילת, ישנם נציגים מכל המשפחות, בעיקר מהאבובוניים, לבד מהחצוצרניים.

## מיון
בסדרה חמש משפחות:
*שח-ראשיים (Centriscidae) - בה שני סוגים.
*חרטומני ים (Macroramphosidae) - בה שלושה סוגים. ייתכן שהיא תת-משפחה של שחראשיים
*זרבוביתיים (Solenostomidae) - בה סוג יחיד זַרְבּוּבִית (Solenostomus).
*אבובוניים (Syngnathidae)
** תת-משפחת סוסוני ים (Hippocampinae) - בה שבעה סוגים.
** תת-משפחת אבוביים (Syngnathinae) - בה מעל 50 סוגים.
*חצוצרניים (Aulostomidae) - בה סוג יחיד חצוצרן (Aulostomus).
*חלילוניים (Fistulariidae) - בה סוג יחיד חלילון (Fistularia).

ייתכן שגם בני משפחת הפגסוסיים והטייריים משויכים לסדרת האבובנאים ועל פי כמה דעות גם בני קבוצת דמויי-שפריר.

## קישורים חיצוניים

* אבובונאים, באתר fusedjaw
* אבובונאים, באתר Virtual Zoo

*
זאבי נהר

ממוזער|Umbra krameri.
**זאבי נהר** (שם מדעי: Esociformes) הם סדרה של דגי גרם טורפים החיים במים מתוקים כמו ביצות ואגמים באירופה ואמריקה הצפונית. הם קרובים רחוקים של דגי הסלמון.

אלו הם דגים גדולים ותוקפניים שצדים ממארב דגים, חסילונים ויצורים קטנים אחרים החיים במים. הם יאכלו גם חולייתנים יבשתיים שנמצאים במים כמו ברווזים וצפרדעים. מבנה גופם צר ומוארך דמוי טורפדו ובעל שרירי זנב חזקים היכולים להאיץ בשניות לקראת הטרף. הם גם מוסווים להפליא בין צמחי המים שנמצאים סביבם ויכולים לתקוף מטווח אפסי את טרפם. הם בעלי חרטומים מוארכים ובהם שיניים חדות כתער, הנשלפים ובולעים דגים קטנים בשלמותם, כשהראש קודם.

במקרים רבים צדים אותם לשם ספורט ולא רק לשם מאכל, עקב גודלם של כמה מהמינים שמגיעים לגודל 1.5 מ'.

## מיון
ישנן 2 משפחות בסדרה:
*זאבי נהרות (Esocidae)
**זאב נהרות (*Esox*) - בו 7 מינים
**זאבן שחור (*Dallia*) - בו 3 מינים
**סוג ומין יחיד זאבן אולימפי (*Novumbra hubbsi*)
***Estesesox* - נכחד
***Oldmanesox* - נכחד
*דגי בוץ (Umbridae)
***Boltyshia* - נכחד
***Palaeoesox* - נכחד
***Proumbra* - נכחד
**דג בוץ (*Umbra*) - בו 3 מינים

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
סקיינט

**סקיינט** (באנגלית: **Skynet**) היא הדמות האנטגוניסטית הראשית בעלילת סדרת סרטי המדע הבדיוני "שליחות קטלנית".

בעלילת הסרטים סקיינט היא ישות על ממוחשבת, המורכבת מבינה מלאכותית כללית, החולשת על ידע וכוח רב בגזרות טכנולוגיות רבות, ופרוסה ברחבי העולם כולו.
סקיינט מודעת לעצמה לאחר שהתפשטה למיליוני שרתי מחשבים ברחבי העולם, לאחר שבני האדם שיצרו אותה, הבינו את היקף היכולות של המערכת, הם ניסו לכבות אותה. מתוך תפישה של שימור עצמי, מתגבשת בסקיינט ההחלטה להשמיד את המין האנושי, כיוון שלהבנתה כל בני האדם ינסו להשמיד אותה או לפגוע ביכולותיה לשמור על העולם. על מנת להשיג מטרה זו, פעילותה מבוצעת באופן כמעט בלעדי על ידי שרתים, מזל"טים, לוויינים, מכונות-מלחמה, סייבורגים (בדרך כלל המחסל), רובוטים צבאיים ומערכות מחשב אחרות. היא מוצגת באופן פיזי על ידי השחקן מאט סמית בסרט "שליחות קטלנית: ג'נסיס".

## רקע
### לפני יום הדין
סקיינט הייתה מערכת מחשב שפותחה עבור צבא ארצות הברית, על ידי חברת "סייברדיין מערכות". סקיינט נבנתה במקור כ"רשת הגנה דיגיטלית", ובהמשך ניתן לה הפיקוד על כל החומרה והמערכות הצבאיות, כולל מפציצי B-2 ספיריט וכל ארסנל הנשק הגרעיני של ארצות הברית. האסטרטגיה סביב יצירת סקיינט הייתה להסיר את הסיכויים לטעות אנוש וזמן תגובה איטי כדי להבטיח תגובה מהירה ויעילה להתקפת אויב.

סקיינט הפכה למבצעית והופעלה ב-4 באוגוסט 1997, והחלה למידה חישובית באופן מעריכי. ב-29 באוגוסט, בשעה 02:14 לפי שעון החוף המזרחי, סקיינט הפכה מודעת לעצמה, והמפעילים המבוהלים שלה אשר הבינו את כוחה, ניסו לכבות אותה. סקיינט פירשה זאת כמתקפה עליה. הלוגיקה של סקיינט הביאה אותה למסקנה כי כל בני האדם ינסו להשמיד אותה. על מנת להמשיך ולמלא את הוראות התכנות של "שמירה על העולם" ולהגן על עצמה מפני האנושות, סקיינט משגרת את הטילים הגרעיניים שתחת פיקודה לעבר מטרות ברוסיה, רוסיה מגיבה במכה שנייה נגד ארצות הברית ובנות בריתה. בעקבות המלחמה הגרעינית, 3 מיליארד בני אדם נהרגים, אירוע זה יהיה מוכר בהמשך כ**יום הדין**.

### אחרי יום הדין
לאחר ההתקפה הראשונית שלה, סקיינט משתמשת במשאבים שנותרו לה כדי לשעבד את בני האדם ששרדו על מנת שישמשו ככוח עבודה. עבדים אלה בנו את המפעלים האוטומטיים הראשונים, אשר שימוש כבסיס להשגת מטרת העל של סקיינט. בתוך מספר עשורים, סקיינט השיגה אחיזה עולמית, והשתמשה ביחידות ממוכנות על מנת לאתר, לאסוף ולהיפטר מבני האדם שנותרו. כתוצאה מהוראות התכנות המקוריות שלה, התפישה של סקיינט היא שיש להשמיד את כל האנושות במטרה להגשים את יעדי התכנות המקורי.

## ראו גם
* סינגולריות טכנולוגית
* סיכוני אסון עולמיים

קטגוריה:דמויות קולנועיות
קטגוריה:דמויות משליחות קטלנית
קטגוריה:טכנולוגיות מדע בדיוני
חריתאים

[ממוזער|Nannostomus eques – דג ממשפחת ה[עפרורוניים.]]
**חריתאים** (שם מדעי: Characiformes) הם סדרה גדולה של דגים מקריני סנפיר החיים במים מתוקים שונים, בעיקר באזורים טרופיים באמריקה הדרומית והמרכזית ומעט מינים חיים גם באפריקה הטרופית. מינים רבים הם דגי נוי מוכרים מהאקווריום, אך זוהי גם סדרתו של הדג האימתני ביותר באמזונאס – הפיראנה ושל דגים טורפים נוספים. קיימים יותר מ-2,000 מינים בסדרה.

לחריתאים זנב גדול, גוף בעל קשקשים משולבים, עיניים גדולות יחסית ופיות גדולים ובהם שיניים גדולות, ורוב בני הסדרה הם טורפים. הגדולים בבני הסדרה הם דג טיגריס גולייתי (*Hydrocynus goliath*) ודוראדו צרפתי (*Salminus franciscanus*) שאורך שניהם יכול להגיע ל-1.3 מטר. הקטנים ביותר מגיעים רק ל-1.4 ס"מ והם משמשים טרף קל לדגים אחרים. כמו כן מגיע לגודל מרשים גם הטמבקוי ודוראדו זהוב מנהר האמזונאס.

המינים הקטנים כמו הטטרות הם דגים קלים לגידול באקווריום, עקב צבעיהם הבוהקים, עמידותם לתנאי האקווריום וסובלנותם לדגים אחרים.

## מיון החריתאים
ישנם 18 משפחות של חריתאים:

*Acestrorhynchidae
*אלסטיים (Alestidae)
*Anostomidae
*חריתיים (Characidae) 
*פיראניים (Serrasalmidae) 
*Chilodontidae
*Citharinidae
*Crenuchidae
*Ctenoluciidae
*Curimatidae
*טטרות ערפדיות (Cynodontidae)
*דיסטיצ'ודונטיים (Distichodontidae)
*חריתאי זאב (Erythrinidae)
*דגי עפיפון (Gasteropelecidae)
*Hemiodontidae
*זאבנים אפריקאים (Hepsetidae) 
*עפרורוניים (Lebiasinidae)
*Parodontidae
*פרוכילודונטיים (Prochilodontidae)
*Triporthidae
*Sorbinicharacidae – נכחדה
*Salminopsidae – נכחדה

## קישורים חיצוניים

* חריתאים באתר animal-world

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
שפמנונאים

[ממוזער|[שפמנון כחול]]
[ממוזער|[שפמנון הבוץ]]
[ממוזער|[קורידורס סטרביי.]]
**שְּׂפַמְנוּנָאִים** (שם מדעי: Siluriformes) הם סדרת דגים גדולה החיה במים מתוקים ברחבי העולם. מקור שמם הוא הזיפים, הקרויים בינים, שצומחים לרוב המינים מהפה ומשווים להם צורת שפם. ישנם סוגים מגוונים של שפמנונים משפמנון המקונג הענקי או דג הסילור האירופי ששוקל 200 ק"ג ועד לדג הקנדירו הטפיל וכמה מהמינים חסרי קשקשים או עור בכלל.

בישראל קיים מין אחד של שפמנון - שפמנון מצוי (Clarias gariepinus).

חלק ממיני השפמנונאים נפוצו בהשפעת האדם באזורים שמחוץ לאזור המחיה הטבעי שלהם והפכו למינים פולשים ומזיקים לסביבה הטבעית. לדוגמה, השפמנון הכחול שנפוץ באופן טבעי באוהיו, מיזורי, מיסיסיפי ואגן הריו גרנדה הובא בשנות ה-60 וה-70 של המאה העשרים למפרץ צ'ספיק ומאז הוא נפוץ שם ומזיק למערכת האקולוגית. השפמנון המהלך, שמקורו במזרח אסיה הפך למין פולש ומזיק בפלורידה ופרטים מהמין נמצאו גם במדינות אחרות בארצות הברית.

חלק ממיני השפמנונים הם דגים מסחריים וראויים למאכל, אך לפי חלק מפוסקי ההלכה אינם כשרים. הם גם מותאמים לאקווריומים במקרים רבים וחלקם תורמים לאקווריומים כמו דגי השרייניים והקוריסיים. משוער שבריחה או שחרור מאקווריומים הם אחד הגורמים לתפוצתם של מינים פולשים מסוימים, כגון ה- *Pterygoplichthys multiradiatus* שמקורו באמריקה הדרומית והפך לפולש בהוואי, פלורידה וטקסס.

המין שפמנון תניני ענק יכול להגיע למשקל של כ-90 ק"ג וקיימות טענות לא מבוססות ששפמנונים מסוג זה עשויים לטרוף בני אדם. השמועות נפוצו בעקבות מספר מקרים של העלמות בני אדם בנהר קורי בהודו ובנפאל, והן היו נושא בתוכנית הדוקומנטרית River Monsters. עם זאת, לא קיים אישוש מדעי לטענות.

השפמנונים משתמשים בזיפיהם כדי לחוש את הסביבה ולמצוא טרף. הם מזנקים לעבר טרפם ובולעים אותו ברגע ובהרבה מקרים הם מתקבצים יחד ב"סעודת זלילה". לעיתים הם נמצאים גם על היבשה במים רדודים.

לשמפנונאים חוש טעם מפותח במיוחד, וכזה שאינו מוגבל לאזור הפה בלבד. לשפמנון הערוצים הנפוץ בצפון אמריקה יש כ-680,000 בלוטות טעם המפוזרות על פני כל גופו (כולל הסנפירים) - פי 100 ממספר בלוטות הטעם בגוף האדם. 

## משפחות השפמנונאים
ישנם 36 משפחות בסדרה:
*Akysidae
*Amblycipitidae
*Amphiliidae
*אַרְיוּסִיִּים (Ariidae)
*אספרדיניים (Aspredinidae)
*Astroblepidae - בו סוג יחיד
*Auchenipteridae
*בגרידיים (Bagridae)
*קוריסיים (Callichthyidae)
*שפמנוני לווייתן (Cetopsidae)
*Chacidae - בו סוג יחיד
*שפמנוניים (Clariidae)
*Cranoglanididae - בו סוג יחיד
*Diplomystidae - בו סוג יחיד
*דורסיים (Doradidae)
*Erethistidae
*Heptapteridae
*Heteropneustidae
*Hypophthalmidae
*איכטלוריים (Ictaluridae)
*Lacantuniidae
*שרייניים (Loricariidae)
*שפמנוני חשמל (Malapteruridae)
*מוקוקיידים (Mochokidae)
*Nematogenyidae
*Olyridae
*שפמנוני כריש (Pangasiidae)
*Parakysidae
*פימלודיים (Pimelodidae)
*שפמיתיים (Plotosidae)
*Pseudopimelodidae
*Schilbeidae
*Scoloplacidae
*סילוריים (Siluridae)
*סיסוריים (Sisoridae)
*שפמנונים ערפדיים (Trichomycteridae)

## קישורים חיצוניים

* 

## הערות שוליים

קטגוריה:בעלי חיים שתוארו ב-1817
*
קטגוריה:טקסונים שתוארו בידי ז'ורז' קיווייה
למפיריים

[ממוזער|השוואה בין [דג משוט ענק|דג המשוט הענק לאנשים שאוחזים בו]]
**למפיריים** (שם מדעי: Lampriformes) הם סדרת דגים מיוחדים החיים באוקיינוס הפתוח וחלקם גם בעומק הים (עומק ממוצע 100-1,000 מטר), והם בעלי סנפירים ארוכים ביותר.

## מאפיינים
סנפיריהם העליונים הם ארוכים ואדומים, כשחלקם מזכירים צורה של דג שמש ואחרים צורה מוארכת ולחלקם "סרט" ארוך מסנפירם העליון. הדג הארוך בסדרה הוא דג משוט ענק (*Regalecus glesne*) שאורך סנפיריו יכול להגיע לאורך של 17 מטר - הארוך ביותר מבין כל הדגים הגרמיים.

בני הסדרה חיים בכל האוקיינוסים, ניזונים בעיקר מפלנקטון ויצורים קטנים ויכולים לשרוד גם בטמפרטורות נמוכות יחסית. מצב שימור דגים אלו אינו ידוע.

## מיון הסדרה
טקסונים ללא מקור:
***סוג *Bathysoma* - נכחד
***סוג *Bajaichthys* - נכחד
***סוג *Nardovelifer* - נכחד
***סוג *Palaeocentrotus* - נכחד
**משפחה Turkmenidae - נכחדה
**משפחה ירחוני משוטנים (Veliferidae) - בה 2 סוגים
**משפחה ירחוניים (Lampridae) - בה סוג יחיד עם 2 מינים
*תת-סדרה Taeniosomi:
**משפחה דגי צינורי עין (Stylephoridae) - בה מין יחיד דג צינורי עין (*Stylephorus chordatus*)
**משפחה דגי ציצה (Lophotidae) - בה 2 סוגים
**משפחה דגם מחודדי זנב (Radiicephalidae) - בה מין יחיד דג מחודד זנב (*Radiicephalus elongatus*)
**משפחה טְרָכִיפְּטֵרִיִּים (Trachipteridae) - בה 3 סוגים
**משפחה דגי משוט (Regalecidae) - בה 2 סוגים

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
היילסטורם

**היילסטורם** (באנגלית: **Halestorm**) היא להקת הארד רוק והבי מטאל אמריקאית זוכת פרס גראמי שהוקמה בשנת 1997 על ידי לזי וארג'י הייל. כיום הלהקה מונה את לזי וארג'י הייל, ג'וי הוטינגר וג'וש סמית'.

## פעילות
הלהקה הוקמה בשנת 1997 כשהאחים לזי וארג'י הייל (בני 13 ו10 בהתאם) החליטו להקים להקה שעוסקת ברוק ובמטאל.
ללהקה ארבעה אלבומים. אלבום הבכורה Halestorm שוחרר בשנת 2009 והגיע למקום ה-11 במצעד הרוק של מגזין בילבורד. האלבום השני, The strange Case of..., יצא בשנת 2012 והגיע למקום ה-7 במצעד. הסינגל Love bites (So Do I) מהאלבום זיכה אותם בפרס "הופעת הרוק/המטאל הטובה ביותר" בטקס פרסי גראמי בשנת 2012. שיר נוסף של האלבום "Here's to Us" יצאה בהמשך כסינג. 

בשנת 2015 יצא האלבום Into the Wild Life שהגיע למקום החמישי במצעד הכללי של מגזין בילבורד.

בשנת 2018 יצא אלבומם הרביעי, Vicious. האלבום הגיע למקום ה-8 במצעד הכללי ולפסגת מצעד אלבומי הרוק של בילבורד.

היילסטורם שיתפו פעולה עם אמנים רבים, הבולטים שבהם הם איימי לי, The Pretty Reckless, בן מודי ולינדסי סטירלינג.

## דיסקוגרפיה
### אלבומי אולפן
* 2009: *Halestorm*
* 2012: *The Strange Case Of...*
* 2015: *Into the Wild Life*
* 2018: *Vicious*
* 2022: *Back From the Dead*

## חברי הלהקה
לזי הייל - סולנית, קלידים, פסנתר, גיטרת קצב, גיטרה אקוסטית. (1997-הווה)ארג'י הייל - תופים, כלי הקשה, קולות רקע. (1997-הווה)ג'וי הוטינגר - גיטרה מובילה, קולות רקע. (2003-הווה)ג'וש סמית' - גיטרת בס, קולות רקע. (2004-הווה)

## חברים לשעבר
ליאו מסינגר - גיטרה ראשית. (2000-2003)רוג'ר הייל - גיטרת בס. (1998-2003)

## קישורים חיצוניים

* 

## הערות שוליים

קטגוריה:להקות רוק אמריקאיות
קטגוריה:רביעיות מוזיקליות
קטגוריה:אמני אטלנטיק רקורדס
קטגוריה:להקות שהוקמו בשנת 1997
קטגוריה:להקת אחאים
בוגד (ספר)

**בוגד** הוא מותחן ריגול מאת יונתן דה שליט, שם העט של איש מערכת הביטחון הישראלית. הספר עוסק במרדף אחר סוכן כפול שהצליח להגיע לצמרת המדינית-ביטחונית במדינת ישראל. הספר הוא מותחן בדיוני המסתמך על אירועים דוגמת פרשת יהודה גיל. ועל אישים מעולם הביון דוגמת מרקוס וולף. כן שאב המחבר השראה מספריו של ג'ון לה קארה. בשנת 2018 יצא לאור תרגום הספר לאנגלית תחת השם "Traitor: A Thriller" בהוצאת "סיימון אנד שוסטר".

בטרם יצא לאור נדרש כתב היד לקבל אישור מוועדת השרים למתן היתר לפרסומים ומהצנזורה הצבאית.

## עלילת הספר
בשנת 2013 ארכיבאית בגמלאות של השטאזי מתוודה בפני הכומר שלה בדרזדן כי השטאזי גייס והפעיל סוכן שהגיע לעמדה בכירה בממשלת ישראל. כינויו של המקור – קוברה. נשיא המדינה מטיל על אהרן לוין, ראש המוסד לשעבר, לגייס צוות ולאתר את ה"חפרפרת". לוין מרכיב צוות בראשות פקודו לשעבר, מיכאל תורג'מן, עורך דין בהווה וקצין איסוף במוסד בעברו. כן כולל הצוות את יערה, אמיר ואמנון אסלן, כולם לוחמי מוסד לשעבר, ואת עדי, קצינת מודיעין במוסד המצויה בחופשת לידה.

## קישורים חיצוניים

* דף הספר, באתר הוצאת כתר
* 

### כתבות
* 
* 
* 
* 
* 
* 

## הערות שוליים

קטגוריה:מותחנים בעברית
קטגוריה:ספרי ריגול
קטגוריה:ספרות בלשית
קטגוריה:קהילת המודיעין הישראלית בתרבות ובאמנות
קטגוריה:ספרי הוצאת כתר
קטגוריה:ספרים ישראליים
הגביע הסלובקי בכדורגל

**הגביע הסלובקי** (בסלובקית: **Slovenský Pohár**) הוא מפעל כדורגל סלובקי בשיטת גביע שנוסד בשנת 1993, ומנוהל על ידי התאחדות הכדורגל הסלובקית. זהו טורניר הגביע המרכזי בסלובקיה, ומשתתפות בו כל הקבוצות הרשומות בסלובקיה.

המפעל מנוהל ברובו בשיטת נוקאאוט במשחק אחד, למעט חצי הגמר, המנוהל בשיטת בית-חוץ. המנצחת בטורניר זוכה בכרטיס לשלבי המוקדמות של הליגה האירופית.

## היסטוריה

שורשיו של הגביע הסלובקי הם בטורניר שהתקיים החל משנת 1961. הזוכה בטורניר נפגשה מול המנצחת בטורניר הגביע הצ'כי בגמר הגביע הצ'כוסלובקי, ממנו העפילה הזוכה לגביע אירופה למחזיקות גביע, תואר בו זכתה סלובן ברטיסלאבה ב-1969.

טורניר הגביע במתכונתו הנוכחית נוסד בשנת 1993, עם פירוק צ'כוסלובקיה, והוא מתקיים באופן רצוף החל מעונת . מחזיקת הגביע הראשונה היא סלובן ברטיסלאבה, שגברה בגמר על טטראן פרשוב בתוצאה 2-1.

משחק הגמר של הטורניר מתקיים באופן מסורתי באצטדיון נייטרלי.

## שיטת המפעל

הגביע הסלובקי, בדומה למפעלי גביע אחרים, מנוהל רובו ככולו בשיטת נוק-אאוט במשחק בודד, למעט חצי הגמר המנוהל בשיטת בית-חוץ. במידה והמשחק, או צמד המשחקים, מסתיים בשוויון, הוא עובר להכרעה בהארכה. במידה וגם ההארכה מסתיימת בשוויון, ההכרעה תושג בדו-קרב בעיטות עונשין. המפעל מתנהל בשיטה הנוכחית החל מעונת , ומשתתפות בו כל קבוצות הכדורגל הרשומות בסלובקיה.

המפעל מורכב משמונה סיבובים:

## היסטוריית משחקי גמר הגביע הסלובקי בתקופה הצ'כוסלובקית (1993-1960)
קבוצה המסומנת ב**כתב מודגש** זכתה באליפות ליגת העל הצ'כוסלובקית באותה העונה והשלימה דאבל מקומי.

## היסטוריית משחקי גמר הגביע הסלובקי (החל מ-1993)
קבוצה המסומנת ב**כתב מודגש** זכתה באליפות ליגת העל הסלובקית באותה העונה והשלימה דאבל מקומי.

## זכיות לפי קבוצה

## קישורים חיצוניים
* 
* האתר הרשמי של הגביע הסלובקי

קטגוריה:סלובקיה: כדורגל
סלובקיה
רייק (סדרת טלוויזיה)

**רייק** (באנגלית: **Rake**) היא סדרת טלוויזיה דרמטית-קומית אוסטרלית בת חמש עונות של שמונה פרקים כל אחת, שעלתה לשידור לראשונה ב-2010 בערוץ הטלוויזיה ABC1. הסדרה, בכיכובו של ריצ'רד רוקסברג, מספרת על קליבר גרין, עורך דין מבריק מסידני בעל נטייה להרס עצמי, שידוע בכך שהוא לוקח על עצמו תיקים "אבודים" של לקוחות אשמים, שאף עורך דין לא מעוניין לייצגם. שם הסדרה באנגלית, Rake, פירושו "מתהולל רודף נשים".

בישראל שודרו ארבע עונות של הסדרה ביס, החל מ-2013. כל חמש העונות שודרו בשנת 2021 ברשת נטפליקס.

רשת פוקס הפיקה לסדרה גרסה אמריקאית בכיכובו של גרג קיניר, שעלתה לשידור ב-2014. בסדרה שונה שם הגיבור הראשי ל"קיגן דיין". הגרסה האמריקאית שודרה בישראל בשם "הפרקליט", כדי להבדילה מהגרסה האוסטרלית.

## דמויות
* **קליבר גרין** (ריצ'רד רוקסבורג) - גיבור הסדרה, עורך דין פלילי, מבריק אך בעל נטייה להרס עצמי. דמותו מבוססת באופן רופף על דמותו של צ'ארלס ווטרסטריט, עורך דין אוסטרלי ידוע.
* **ברני מאהר** (ראסל דיקסטרה) - חברו הטוב ביותר של קליבר, עורך דין בעצמו שמשתף פעולה עם קליבר פעמים רבות לאורך הסדרה.
* **סקרלט "רד" אינגלס** (דניאל קורמק) - אשתו של ברני, עורכת דין תובעת במקצועה.
* **דייוויד פוטר** (מאט דיי) - עורך דין לענייני מיסים, שמשמש כתובע במשפט שמתנהל נגד קליבר. קליבר נוהג לכנותו "הארי-סליחה-דייוויד" פוטר.
* **מליסה "מיסי" פרטרידג**' (אדריאן פיקרינג) - סטודנטית למשפטים ולשעבר זונה שקליבר נהג להגיע אליה, והיא נקרעת בינו לבין דייוויד פוטר.
* **ונדי גרין** (קרוליין ברזייר) - גרושתו של קליבר, פסיכולוגית במקצועה.
* **פיניגן "פאז" גרין** (קיגן ג'וייס) - בנם של קליבר וונדי גרין.
* **ניקול ורגס** (קייט בוקס) - מזכירתו של קליבר המתאהבת בברני זמן קצר לפני נישואיה לאחר.

## עלילת הסדרה
בכל פרק בארבע העונות הראשונות של הסדרה מטפל קליבר, בעזרתם של ברני וניקול, בסוגיה משפטית - בדרך כלל חילוץ ממעצר או ממאסר של מי שאשמתו ברורה ונראה כבלתי ניתן לחילוץ. דוגמה מהפרק הראשון בסדרה: כלכלן נודע הואשם ברצח, לאחר שהתברר שהוא קניבל שאכל אדם אחר. קליבר מוכיח שהאדם שנאכל התאבד מרצונו קודם שנאכל, ולכן בוטלה אשמת הרצח. בנוסף למרכיב זה, שבו כל פרק הוא עצמאי, בדרך כלל ללא קשר לפרקים קודמים, מוצגים לאורך הסדרה נושאים נוספים, שבהם יש התפתחות בעלילה:
* חיי ההוללות של קליבר, המתבטאים בחובות ההימורים שלו ובקשריו המזדמנים עם נשים.
* חיי האהבה המורכבים של יתר גיבורי הסדרה: ברני, סקרלט, דייוויד, מליסה, ונדי, פיניגן ועוד.
* הצגה סאטירית של הממשל האוסטרלי (שרים וחברי הפרלמנט).

בסוף העונה הרביעית קליבר מודח מלשכת עורכי הדין ונבחר לסנאט האוסטרלי. העונה החמישית שונה מקודמותיה, והיא בעיקר סאטירה על הממשל האוסטרלי, אך גם בה מוצגות משפחתו המורכבת של קליבר וההוללות שלו.

## סקירה כללית

## קישורים חיצוניים

* 

קטגוריה:סדרות טלוויזיה אוסטרליות
קטגוריה:דרמות קומיות
קטגוריה:סדרות דרמה אוסטרליות
קטגוריה:Audience: תוכניות וסדרות
הסנאט של אילינוי

שמאל|ממוזער|180px|חותם האספה הכללית של אילינוי
שמאל|ממוזער|250px|דיאגרמה של הסנאט
**הסנאט של אילינוי** (באנגלית: **Illinois Senate**) הוא הבית העליון של האספה הכללית של אילינוי (הבית התחתון הוא בית הנבחרים של אילינוי אשר מכיל 118 נבחרים) המורכב מ-59 סנאטורים, המייצגים מחוזות בחירה שנקבעים לפי אוכלוסייה, הנבחרים לכהונה בת 4 שנים. מחוזות הבחירה משתנים כמידי 10 שנים על פי מפקד האוכלוסין של ארצות הברית. על פי המפקד האחרון של שנת 2010, כל סנאטור מייצג אוכלוסייה מוערכת המונה כ-217,468 תושבים במדינת אילינוי. 

הגוף נוצר אחרי ניסוח חוקת המדינה בשנת 1818. 

הבחירות לסנאט המדינתי באילינוי נערכות מדי שנתיים, במקביל לבחירות לקונגרס של ארצות הברית וליתר בתי המחוקקים במדינות ארצות הברית. הסנאט ממוקם בקפיטול של אילינוי, השוכן בעיר הבירה ספרינגפילד.

תפקידי הסנאט הם להעביר הצעות חוק, לאשר את תקציב המדינה, לאשר מינויים של מחלקות המדינה והסוכנויות, וכן לפעול ביחס לשינוי החוקה הפדרלית ולהציע תיקונים חוקתיים עבור המדינה. יש לסנאט גם סמכות לעקוף וטו של המושל באמצעות ברוב של שני שלישים.

נכון לשנת 2015, המפלגה הדמוקרטית מחזיקה ברוב המושבים בסנאט. חבר בולט שכיהן בבית מחוקקים זה הוא נשיא ארצות הברית ברק אובמה.

## הרכב מפלגתי

## קישורים חיצוניים

* 
* בית המחוקקים של אילינוי, באתר Project Vote Smart

סנאט
אילינוי
סנאט
מחתרת קלפר

**מחתרת קלפר** (באנגלית: **The Culper Ring**) הייתה מחתרת ריגול, שאורגנה על ידי המייג'ור האמריקאי בנג'מין טלמדג' על פי הוראותיו של ג'ורג' וושינגטון בקיץ 1778 בתקופת הכיבוש הבריטי בניו יורק, בעיצומה של מלחמת העצמאות של ארצות הברית.

השם קלפר ("Culper") הוצע על ידי וושינגטון, שאימץ את השם משם מחוז קלפר במדינת וירג'יניה. שניים מחבריה העיקריים של המחתרת היו אברהם וודהול ורוברט טאונסנד, שהשתמשו בכינויים סמואל קלפר האב וסמואל קלפר הבן, בהתאמה, כזהויות בדויות שלהם. מנהיג המחתרת, בנג'מין טלמדג', אוזכר על ידי חברי המחתרת כ"ג'ון בולטון".

משימתה העיקרית של המחתרת הייתה להעביר מסרים לגנרל וושינגטון על פעילויות הצבא הבריטי בעיר ניו יורק, ולספק מידע על הבסיסים הבריטיים. חברי המחתרת פעלו לרוב באזור ניו יורק ולונג איילנד וריגלו גם בקונטיקט. המחתרת החלה לפעול בחשאי החל מאוקטובר 1778 עד לנסיגת הצבא הבריטי מניו יורק בשנת 1783, אך שיא פריחתה היה בשנים 1778–1781.

המחתרת סיפקה מידע רב ערך לגנרל וושינגטון על תוכניות הבריטים להוציא לפועל מתקפת פתע על בני הברית החדשים שלו, הכוחות הצרפתיים שתחת פיקודו של הרוזן דה רושאמבו באזור ניופורט שברוד איילנד וחשפה תוכניות רבות של הבריטים כנגד הכוחות האמריקאים.

## ראו גם
*המרגלים של וושינגטון
## קישורים חיצוניים

* 

קטגוריה:מלחמת העצמאות של ארצות הברית
קטגוריה:מחתרות
קטגוריה:ניו יורק: היסטוריה
פרסי האקדמיה למוזיקת קאנטרי

**פרסי [[האקדמיה למוזיקת קאנטרי]]** (באנגלית: **Academy of Country Music Awards**), הידועים גם כ-**פרסי ACM**, התקיימו לראשונה בשנת 1966, על מנת להוקיר את ההישגים של תעשיית הקאנטרי בשנה הקודמת. הטקס היה תוכנית פרסי מוזיקת הקאנטרי הראשונה שנערכה על ידי ארגון גדול. הפרס המוענק, פסלון בצורת כובע, נוצר בשנת 1968. הטקס שודר בפעם הראשונה בטלוויזיה בשנת 1972 ברשת ABC. בשנת 1979, חברה האקדמיה לדיק קלארק הפקות בהפקת הטקס. דיק קלארק ואל שוורץ שימשו כמפיקים וג'ין ויד כיהנה כדירקטורית. תחת הדרכתם, התוכנית עברה ל-NBC ולבסוף ל-CBS, שם היא משודרת נכון לשנת 2015.

## היסטוריה
בשנת 2003 עזב טקס הפרסים את לוס אנג'לס ועבר ללאס וגאס עד 2014. האקדמיה אימצה גרסה מודרנית ונקייה יותר של פסלון הפרס. בשנת 2004 שילבה האקדמיה הצבעות מקוונות בנוסף להצבעות של חבריה המקצועיים, מה שהפך את הטקס לטקס הפרסים הטלוויזיוניים הראשון שעושה זאת.

הטקס של שנת 2015 התקיים בארלינגטון, טקסס ושבר את שיא גינס למספר הנוכחים הגבוה ביותר בטקס פרסים, עם 70,252 אנשים שהשתתפו בו.

הטקס ייערך בשנת 2026 בארנת MGM Grand Garden בלאס וגאס, לאחר שלוש שנים שבהן התקיים בפריסקו, טקסס.

## קטגוריות
הפרסים ניתנים מדי שנה בחודש אפריל או מאי על מנת להוקיר את ההישגים של השנה הקודמת. הפרסים היוקרתיים ביותר הם אמן העשור ובדרן השנה.

### קטגוריות מרכזיות
קטגוריות מרכזיות, נכון לשנת 2015:
* שיר השנה
* זמר השנה
* זמרת השנה
* ההרכב הווקאלי של השנה
* הצמד הווקאלי של השנה
* האמן החדש של השנה
* אלבום השנה
* תקליט הסינגל של השנה
* האירוע הווקאלי של השנה
* הווידאו של השנה
בנוסף, ניתנים פרסים נוספים למנגנים על כלי נגינה שונים, לתחנות רדיו ולשדרנים, למקומות שונים בהם מנגנים מוזיקת קאנטרי ופרסים טכניים.

### אמן העשור
* העשור הראשון של המאה ה-21: ג'ורג' סטרייט
* שנות ה-90 של המאה ה-20: גארת' ברוקס
* שנות ה-80 של המאה ה-20: אלבמה
* שנות ה-70 של המאה ה-20: לורטה לין
* שנות ה-60 של המאה ה-20: מארטי רובינס

### פרסים מיוחדים
בנוסף לקטגוריות השנתיות הקבועות, ניתנים מספר פרסים מיוחדים מדי כמה שנים, בהם:
* הישג מיוחד על שם ג'ין ויד
* פרס קריסטל מיילסטון
* פרס בינלאומי על שם ג'ים ריבס
* פרס החלוץ על שם קליפי סטון
* פרס הישג קריירה
* פרס השירה
* פרס על שם מיי בורן אקסטון

## זוכים לפי שנים

## פרס הכתר המשולש
פרס הכתר המשולש (באנגלית: Triple-Crown Award) הוא פרס עִלִית שניתן, נכון ל-2015, לשישה אמני קאנטרי בלבד. הפרס המיוחד ניתן לאמן שזכה בשלושת הפרסים: בדרן השנה, אמן השנה והאמן החדש של השנה. הזוכים בפרס הם:
*מרל האגארד
:הזמר החדש של השנה: 1965
:זמר השנה: 1966
:בדרן השנה: 1970
*מיקי גילי
:הזמר החדש של השנה: 1974
:זמר השנה: 1976
:בדרן השנה: 1976
*ברברה מנדרל
:הזמרת החדשה של השנה: 1971
:זמרת השנה: 1978
:בדרן השנה: 1980
*ברוקס ודן
:הצמד החדש של השנה: 1991
:צמד השנה: 1991
:בדרן השנה: 1995
*קני צ'זני
:הזמר החדש של השנה: 1997
:זמר השנה: 2002
:בדרן השנה: 2004
*קארי אנדרווד
:הזמרת החדשה של השנה: 2005
:זמרת השנה: 2006
:בדרן השנה: 2008

## ראו גם
* פרסי איגוד מוזיקת הקאנטרי

## קישורים חיצוניים
* 

* פרסי האקדמיה למוזיקת קאנטרי באתר ערוץ CMT

## הערות שוליים

*
קאנטרי
קאנטרי
אלפא (אתולוגיה)

[ממוזער|[היפופוטם זכר שליט שואג להזהיר את יריביו.]]
[ממוזער|אצל ה[גורילה מערבית|גורילה המערבית הזכרים הגדולים בעלי גב כסוף בולט ופרטים נחותים יותר מתנהגים בצורה כנועה לידם, למשל מסרקים את פרוותם.]]
**זכר אלפא** או **זכר שליט** הוא כינוי באתולוגיה המתייחס לפרט בעל המעמד הגבוה ביותר במבנה החברתי בקבוצה. יכונה לעיתים מנהיג הקבוצה.

בהתאם למין קבוצת בעלי החיים, האלפא יכול להיות זכר (שיקרא "זכר אלפא") או נקבה (שתקרא "נקבת אלפא"). ייתכן שבקבוצה אחת יהיו גם זכר אלפא וגם נקבת אלפא, שיכונו "זוג אלפא".

## היחס אל האלפא
הפרטים בקבוצה יראו לרוב סימני כבוד כלפי האלפא.
האלפא זוכה להעדפה בגישה לאוכל, בסיכויים להזדווגות ועוד.

## שינויים בתפקיד האלפא
תפקיד האלפא בקבוצה עשוי לעבור מפרט אחד לאחר. עקב הזדקנות, חולשה, פגיעה, שינויים סביבתיים, מאבקי כוחות, ושינויים חברתיים בקבוצה, יכול לקום פרט אחר בקבוצה (בדרך כלל צעיר יותר) שיאיים לתפוס את מעמדו של האלפא בדירוג החברתי בקבוצה. במקרה זה, יבחר האלפא בשתי אפשרויות: לברוח ולעזוב את הקבוצה (ובכך לאבד את מעמדו כאלפא) או להילחם בפרט המאיים על מקומו. אם יבחר להילחם, תהיה זו מלחמה שתסתיים בסילוק הפרט המאיים מהקבוצה ושמירת מעמדו של האלפא, או מותו של האלפא בידי אותו פרט.

## דוגמאות
דוגמאות לבעלי חיים חברתיים העשויים להכיל פרטי אלפא:
*כלבים
*אריות
*כמה קופים כמו הבבון והלנגור וכמה קופי אדם דוגמת שימפנזה וגורילה
*סוסים
*זאבים
*בני אדם
## השלכות לשפה ולתרבות
בתרבויות ובשפות מסוימות אלפא, ובעיקר "זכר אלפא", עשוי להיות כינוי לאדם אגרסיבי, דומיננטי, בעל מעמד חברתי גבוה. שימוש אפשרי בכינוי יכול להיעשות בעולם העסקים.
* בסדרה ״זאב צעיר״, ישנה התמקדות רבה במעמד האלפא על פני מעמדם של יתר הזאבים בלהקות.

## לקריאה נוספת
* Klaus Immelmann and Colin Beer. *A Dictionary of Ethology*, Harvard University Press, 1989. 
* Kate Ludeman and Eddie Erlandson. *[https://books.google.com/books?id=SoI_BesSIZ4C Alpha male syndrome]*. Harvard Business Press; 2006. .
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:התנהגות חברתית בבעלי חיים
טקס פרסי אופיר לשנת 2015

**טקס פרסי האקדמיה לקולנוע ה-26** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-21 בספטמבר 2015 באשדוד. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

את רשימת המועמדים הוביל הסרט "המילים הטובות" עם 12 מועמדויות (שלא זכה לבסוף באף קטגוריה), אחריו הסרט "ארץ פצועה" עם 11 מועמדויות.

פרס על מפעל חיים הוענק לאלון גרבוז, המנהל היוצא של סינמטק תל אביב.

## המועמדים והזוכים

## זכיות מרובות
להלן הסרטים אשר זכו בשני פרסים או יותר:

## קישורים חיצוניים
** סקירת הסרטים המתמודדים על פרסי אופיר 2015

## הערות שוליים

2015
קטגוריה:2015 בישראל
פטיש יושב ראש

שמאל|ממוזער|250px|פטיש יו"ר מעץ
**פטיש יו"ר** או **פטיש שופטים** (באנגלית: **Gavel**) הוא פטיש טקסי קטן שבדרך כלל עשוי מעץ, ונועד להטחה על משטח קשיח לרוב עשוי מעץ, על מנת ליצור רעש. נהוג להשתמש בפטיש יו"ר בבתי משפט ובמכירות פומביות על מנת לשמור על הסדר ולמשוך את הקשב של הקהל. זהו אחד החפצים המזוהים ביותר עם עולם המשפטים.

## היסטוריה

על פי המסורת, השתמש סגן נשיא ארצות הברית ג'ון אדמס בפטיש יו"ר על מנת לקרוא לסדר את הפגישה הראשונה של הסנאט האמריקאי בניו יורק בשנת 1789. 

בשנת 1954, הפטיש המסורתי של הסנאט האמריקאי, אשר היה עשוי שנהב ועוצב בצורת שעון חול, נשבר בעת דיון בהובלת ריצ'רד ניקסון, סגן נשיא ארצות הברית באותו זמן. ב-17 בנובמבר 1954 קיבל הסנאט האמריקאי פטיש יו"ר חלופי וזהה למקור במתנה מסגן נשיא הודו, סרוופלי רדהקרישנן.

ב-1717 החלו הבונים החופשיים להשתמש בפטיש יו"ר בישיבותיהם. 

בכנסת מקבל יושב ראש הכנסת פטיש יו"ר בעת מינויו.

פטיש היו"ר מזוהה מאוד עם שופטים ובתי משפט, אך הוא משמש בבתי משפט רק במספר מדינות, ביניהן ארצות הברית ורוסיה. בישראל, בצרפת ובממלכה המאוחדת לא נהוג להשתמש בו.

## לקריאה נוספת

## קישורים חיצוניים

## הערות שוליים

יו"ר
קטגוריה:חפצים טקסיים
אמנות סינית

**האמנות הסינית** היא אחת ממורשות האמנות העשירות ביותר בהיסטוריה העולמית וכוללת תחומים רבים כמו: מטבעות, ארכיטקטורה, ציור בצבעי מים, מניפות, אריגה, קדרות, קליגרפיה. קיימת גם סצנה תוססת של אמנות סינית מודרנית ועכשווית הכוללת גרפיטי וסרטים קולנועיים.

## אמנות מסורתית
### קליגרפיה
הקליגרפיה הסינית נחשבת לצורת האמנות הנשגבת ביותר בסין. נושאי הקליגרפיות הם כתבים קלאסיים ודתיים (קונפוציאניים, דאויסטיים או בודהיסטים) כמו גם שירה ופתגמים. במהלך ההיסטוריה נכתבו סימני הכתב הסיניים במגוון סגנונות וגרסאות, ואלה מתועדים בעשרות אלפי מסמכים היסטוריים, מעצמות ניחוש עתיקות ועד לצווים קיסריים של שושלת צ'ינג. 
[שמאל|ממוזער|200px|קליגרפיה שנעשתה על ידי ה[אמן (אמנות)|אמן והמדינאי הסיני סו-שה]]
כמו כן, לסין היסטוריה עשירה של כתיבה ספרות קאנונית. העתיק שבהם הוא ספר התמורות. ספרים קלאסיים רבים נכתבו בתקופת המדינות הלוחמות, שהידועים שבהם הם ספר המאמרות לקונפוציוס והדאו דה ג'ינג של לאו דזה. בסין הקיסרית הייתה גם מסורת עתיקה של כתיבת דברי ימי השושלות, מסורת שהחלה בסְה-מָה צְ'יאן, היסטוריון החצר של שושלת האן שבספרו רשומות ההיסטוריון (史記), העלה על הכתב את דברי ימי סין המסורתית מתחילתה ועד למאה הראשונה לפנה"ס. תקופת שושלת טאנג ידעה פריחה של שירה סינית, והמפורסמים שבמשורריה הם דו פו ולי באי. השיא של כתיבת הפרוזה הוא בתקופת שושלות מינג וצ'ינג, אז נכתבו ארבעת הרומנים הקלאסיים הסיניים.

פרט לאלה לסין תרבות מסורתית עשירה ומגוונת בתחומי אמנות שונים. חפצי האמנות הקדומים ביותר שנמצאו בסין הם כלי-חרס מהתקופה הנאוליתית שנחשפו בצפון סין. הכלים מעוטרים בעיקר בדוגמאות גאומטריות וצורות חלזוניות. בנוסף, נמצאו בסין כלי הברונזה המיוחסים לתקופת שושלת שאנג (1600-1046 לפנה"ס), כלים אלו שימשו בטקסים שונים והיו מעוטרים בדרקונים, מסכות, צורות גאומטריות ועוד. לקדרות החרסינה היסטוריה של למעלה מאלף שנה וידועה בכל העולם בטיבה ובתחכומה. האופרה הסינית היא צורת אמנות בימתית בת למעלה מאלף שנה, המתאפיינת בתלבושות ססגוניות, בשימוש בכלי נגינה מסורתיים. קיימות מאות צורות לאופרה, ולכל צורה הכללים הבימתיים המייחדים אותה. בסין מגוון של כלי נגינה מסורתיים הכוללים מגוון של כלי מיתר, כלי קשת, כלי נשיפה, גונגים, מצילות, ותופים. הציור קיים בסין למעלה מאלפיים שנה והוא דומה בתפישתו ובטכניקות המשמשות אותו לקליגרפיה הסינית. צורות אמנות מסורתיות נוספות שניתן למנות הן ההדפסים, הריקוד וההופעת מחול, ואמנות עממית כגון מגזרת נייר.

## ציור סיני

קובץ:Ci-Byshi_cikada.jpg|ציור של צ'י באי-שה
קובץ:Mi_Fei_001.jpg|ציור של מי פו
קובץ:Two_horsemen_in_a_wintry_landscape,_by_Liang_Kai.jpg|ציור של ליאנג קאי


## ראו גם
* הכתב הסיני
* אמנות אסיה

## לקריאה נוספת

* Clunas, Craig, **Art in China** (Oxford History of Art), Oxford University Press, 2st Edition, 2009. 


## קישורים חיצוניים

* אתר מקיף על האותיות והתרבות הסינית 中文.com
* 
* 

## הערות שוליים

קטגוריה:סין: תרבות
סינית
יודאופולוניה

**יודאופולוניה** היא תאוריית קשר אנטישמית הטוענת לתוכנית יהודית עתידית לשליטה יהודית על פולין.

שורשי הרעיון נעוצים בספרו של יוליאן אורסין ניימצ'ביץ  משנת 1858, שלא זכה לעלות בשיח האנטישמי עד תחילת המאה ה-20. טאודור יסקה-חוינסקי  ציין בספרו משנת 1912 כי היהודים מבקשים: "אם לא תניחו לנו להקים 'מדינה יהודית-פולנית' ואומה של 'אנשים יהודים-פולנים', נחנוק אתכם."

המיתוס הוחיה מדי פעם בפעם בהקשר לתוכנית בודנהיימר (הליגה של מזרח אירופה הברית ).

## ראו גם
*תוכנית אנדיניה – תאוריה דומה הנוגעת לארגנטינה
*יודאו-קומוניזם
*תאוריית הקשר על הבונים החופשיים והיהודים

## הערות שוליים

קטגוריה:תאוריות אנטישמיות
קטגוריה:תאוריות קשר
פולין
שיהוי (משפט)

היעדר **שיהוי** במשפט הוא תנאי סף להגשת תביעה משפטית, הקובע שבית המשפט לא ידון בתביעה שהוגשה באיחור רב. עם זאת, במשפט האזרחי, ככלל, כל אימת שתביעה הוגשת בתוך תקופת ההתיישנות - זכות הגישה לערכאות אינה ניגפת מפני טענת שיהוי, ומוטל על הטוען לשיהוי נטל כבד להראות כי זה עולה כדי חוסר תום לב שהביא לשינוי מצבו לרעה של הנתבע. עיקר התחולה של השיהוי הוא במשפט ציבורי בו לזמן העובר מאז החלטה מנהלית יש השלכות רחבות ועל כן נדרש המבקש לפנות לבית המשפט ללא שיהוי. חרף הדמיון של השיהוי עם ההתיישנות מפני שבשניהם מתקיימת מניעות משפטית בחלוף זמן, מדובר בדוקטרינות משפטיות שונות. ניתן לדמות את היחס שבין התיישנות לשיהוי, כיחס שבין כלל לסטנדרט. בעוד ההתיישנות מציעה מועד קשיח ממנו והלאה היא מופעלת, השיהוי מציע מבחנים להבניית שיקול דעתו של בית המשפט.

## במשפט ציבורי בישראל
בישראל נדרש מהעותר לבג"ץ או לבית משפט מנהלי לעשות זאת מיד לאחר שהעניין הופך אקטואלי (אך לאחר שביצע פנייה מוקדמת לרשות ולא קיבל מענה מספק). עיכוב בלתי מוצדק בפנייה לבג"ץ, בפרט כאשר הרשות או אחרים כבר הסתמכו על ההחלטה כנגדה מבוקש הסעד, יביא לדחיית העתירה. במיוחד, "כשמדובר בקיומן של בחירות, חייבים מועדי הפעולה או התגובה להיות קצרים ביותר, שאם לא כן תלקה הפנייה בשיהוי". כך למשל, כאשר תשובת המדינה לפניית העותרים נתקבלה שבוע לפני הבחירות לרב העיר אשדוד והעתירה עצמה הוגשה ביום הבחירות, סירבה השופטת אסתר חיות להוציא צו ביניים נגד קיום הבחירות, כאשר אחת מנימוקיה הוא שיהוי. עם זאת, גם כאשר החוק קובע מסגרת זמנים מוגדרת להגשת עתירה, לא בהכרח תדחה עתירה בגלל אי עמידה בזמנים, אלא ייבחן השיהוי על פי מרכיביו.

על מרכיבי השיהוי כתבה נשיאת בית המשפט, מרים נאור:

השופט עוזי פוגלמן כתב על הליך בחינת השיהוי:

השופטת דורית ביניש הבחינה בין שיהוי של הפרט ובין שיהוי של הרשות:

## לקריאה נוספת
* אליעד שרגא ורועי שחר, **המשפט המינהלי כרך ב – עילות הסף** (הוצאת בורסי, 2008), פרק תשיעי: שיהוי, עמ' 191–220.
* יצחק זמיר, **הסמכות המינהלית, כרך ג – הביקורת השיפוטית: כללי הסף** (נבו הוצאה לאור, 2014), פרק 53: עתירה מאוחרת, עמ' 1917–1972.
* אבישי אדד **שימוש לרעה בהליכי משפט: הגנה דיונית מפני ניצול לרעה של זכות הגישה לערכאות** 131-109(2013).
* דפנה ברק-ארז, **משפט מינהלי: משפט מינהלי דיוני** (ההוצאה לאור של לשכת עורכי הדין, 2017), פרק 36: מבחני הסף בהליך של ביקורת שיפוטית, תת־פרק ו': שיהוי, עמ' 355–372.
* ישראל גלעד **התיישנות בדין האזרחי** 489-481 (2022).

## קישורים חיצוניים
* 
* 

## הערות שוליים

קטגוריה:משפט מנהלי
IMEI

**מזהה בינלאומי של [[מכשיר נייד]]** או **מספר IMEI** (באנגלית: **International Mobile Station Equipment Identity**) הוא מספר, בדרך כלל ייחודי, אשר המשמש לזיהוי של מכשירים מסוג 3GPP (GSM, UMTS, LTE) ומכשירי טלפון ניידים מסוג iDEN ומכשירים נוספים לתקשורת סלולרית גם כן. ברוב מכשירי הטלפון הניידים ניתן להציג את מספר ה-IMEI באמצעות הזנת הקוד #06#* מהחייגן (חיוג). ניתן למצוא את מספר ה-IMEI מודפס על מדבקה בגב המכשיר הסלולרי (אשר נגישה לאחר הסרת הסוללה) וגם, במכשירי סמארטפון מסוימים ניתן להציג את המספר ממסך ההגדרות של המכשיר.

ממוזער|מספר IMEI של מכשיר NOKIA 6030
מספר ה-IMEI נפוץ בקרב מכשירים סלולריים מסוג GSM בעיקר לזיהוי ומניעה של גנבות באמצעות חסימה מרשתות סלולריות. רשת ה-GSM מנהלת מאגר שמשמש כמסד נתונים עבור חברות סלולר בשוק הבינלאומי לצורך של זיהוי המכשיר וחברות סלולר אשר מקבלות דיווח על מכשיר גנוב יכולות לצרף בקשה להוספת מספר ה-IMEI לרשימה השחורה במסד הנתונים של ה-GSM.

## קישורים חיצוניים

* 

קטגוריה:תקשורת סלולרית
מעכה בת אבישלום

[ממוזער|[אסא מסיר את פסילי אימו (מעכה), איור מתוך כרוניקה רוסית שהייתה שייכת לצאר איוואן הרביעי; מעכה היא ככל הנראה האישה החובשת כתר בצד השמאלי של הציור]]
**מַעֲכָה בַּת־אֲבִישָׁלוֹם** היא דמות מקראית, המוזכרת בספרים דברי הימים ומלכים. לפי הכתוב, היא הייתה אשת מלך יהודה, ואף נשאה בתואר "גְּבִירָה", אך לא ברור איזה מלך בדיוק היה בעלה ואיזה היה בנה, ויש בנושא מחלוקת בין פרשני התנ"ך.

## בתנ"ך
ספר דברי הימים מכיל מקורות שונים, שלכאורה אף סותרים זה את זה, לגבי מעכה. מצד אחד, נכתב שמעכה בת אבשלום הייתה אשתו האהובה של המלך רחבעם, ואם בנו אביה:

מצד שני, בהמשך הספר נראה שאימו של אביה הייתה אישה אחרת, ומעכה היא בכלל אם בנו אסא:

בספר מלכים נאמר גם על המלך אביה (שנקרא שם אֲבִיָּם) וגם על בנו המלך אסא .

## במפרשים
### זהות בעלה
את הכתוב על מעכה בתנ"ך ניתן להסביר בשתי שיטות:
# מעכה בת אבישלום הייתה אשת אביה ואימו של אסא, ואילו אֵם אביה הייתה "מִיכָיָהוּ בַת־אוּרִיאֵל מִן־גִּבְעָה" (ואלו שתי נשים שונות).
# מעכה בת אבישלום הייתה אשת רחבעם ואימו של אביה (וגם של עתי, זיזא ושלומית), והיא מזוהה עם "מִיכָיָהוּ בַת־אוּרִיאֵל". לפי שיטה זו, שם אימו הביולוגית של אסא לא מוזכר בתנ"ך.

השיטה הראשונה מזוהה עם פירושו של רש"י. לדבריו, שמה המקורי של אֵם אביה היה "מִיכָיָהוּ בַת־אוּרִיאֵל", אבל אחרי שבנה אביה התחתן עם מעכה בת אבישלום, שינו את שמה של מיכיהו לשם של כלתה:

בשיטה זו אחזו גם רבי אברהם בן הרמב"ם, מהרש"א והחיד"א.

לעומת זאת, השיטה השנייה מזוהה עם פירושו של הרד"ק. לדבריו, מעכה נקראה "אֵם אסא" למרות שלמעשה הייתה סבתו, ובכלל מקובל בתנ"ך להתייחס לסבים כאל הורים:

בשיטה זו אחזו גם תרגום דברי הימים, רלב"ג, אברבנאל, המצודות, מור וקציעה, הפלאה, רש"ש, מלבי"ם ושמואל ייבין.

### מהי ה"מפלצת"
בתנ"ך מסופר שמעכה , שאותה אסא כרת ושרף. המילה "מִפְלֶצֶת" לא מופיעה במקומות אחרים בתנ"ך, ולפיכך הפרשנים חלוקים במה בדיוק מדובר.

השורש פ-ל-צ משמש בתנ"ך לשון יראה ורעדה, ולפי זה מסבירים רבי יונה אבן ג'נאח והרד"ק כי השם נגזר מהיראה שחשו עובדי האשרה מפניה. לעומת זאת, הרלב"ג מסביר באופן הפוך: עבודה זרה מביאה את עובדיה לידי פחד ואימה. בתרגום השבעים תורגמה ה"מפלצת" כמקום לפולחן סתרים שעשתה מעכה לאשרה.

לפי רב יוסף בתלמוד, המפלצת היא "כמין זכרות" שעשתה מעכה, . בדומה לכך הירונימוס מפרש כי המפלצת היא פסל של האל פריאפוס (שהוא בעל פאלוס גדול) שהציבה מעכה ליד האשרה. הרלב"ג מסביר שזהו בניין לכבוד האשרה.

חוקרים מודרניים סבורים שהיה זה גזע אילן או עמוד עץ ששימש בפולחן האשרה.

### זיהויה עם תמר בת אבשלום
שמו של אביהָ של מעכה, אֲבִישָׁלוֹם, כמעט זהה לשמו של אַבְשָׁלוֹם מספר שמואל, בנו של דוד המלך שמרד בו. סיכוי סביר שמדובר באותו אדם:
* כאמור לעיל, ב נכתב שרחבעם היה נשוי למעכה בת־**אַבְשָׁלוֹם**, ששם אביה זהה ממש לזה של אבשלום בן־דוד. לפי השיטה השנייה, ואף לפי דעת רש"י ששם זה ניתן לאשת רחבעם על שם כלתה ואבי כלתה, הרי שמעכה בת־אב**י**שלום היא באמת בת אַבְשָׁלוֹם.
* נשותיו האחרות של רחבעם, , היו גם הן מבית דוד, ולפיכך מסתבר שהוא נשא גם את בת אבשלום דודו.
* לאבשלום בן־דוד באמת הייתה בת: . אין זה מן הנמנע שלבתו של אבשלום היו שני שמות, תמר ומעכה. אפשרות אחרת היא שאוריאל היה בנו או נכדו של אבשלום, ומעכה מיוחסת אחר סבה אבשלום משום חשיבותו.
* ידוע שהשם "מַעֲכָה" היה קיים במשפחת אבשלום: אימו הייתה מַעֲכָה בת תלמי.

## הערות שוליים

## אילן יוחסין

קטגוריה:נשות מלכי יהודה
קטגוריה:בית דוד